
Σάββατο, 01 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό 41 αλλοδαπών στην Ιεράπετρα – Θάνατος άνδρα στη Χερσόνησο – Απαγόρευση απόπλου Ι/Φ σκάφους στην Λευκάδα – Ακυβερνησία Ι/Φ σκάφους στην Πρέβεζα – Απαγόρευση απόπλου Ε/Γ-Τ/Ρ σκαφών στο Ναύπλιο – Παροχή συνδρομής σε αλλοδαπούς στο Γύθειο


Συνέχεια ενημέρωσης:
Αναφορικά με τον εντοπισμό 41 αλλοδαπών στην Ιεράπετρα τις απογευματινές ώρες χθες, συνελήφθη ένας 29χρονος αλλοδαπός (υπήκοος Ν. Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Σύμφωνα με τους αλλοδαπούς, εκκίνησαν τις βραδινές ώρες την 27.07.2026 από την περιοχή Τομπρούκ της Λιβύης, καταβάλλοντας τα χρηματικά ποσά μεταξύ 2.000 και 5.000 δολαρίων έκαστος, για τη μεταφορά τους στην Ελλάδα. Προανάκριση διενεργείται από το Λιμεναρχείο Ιεράπετρας. 

*****
Τις πρωινές ώρες σήμερα, ενημερώθηκε η Λιμενική Αρχή της Χερσονήσου ότι ένας 20χρονος αλλοδαπός (υπήκοος Ιταλίας) ανασύρθηκε χωρίς τις αισθήσεις του, από τη θαλάσσια περιοχή της παραλίας «ΚΛΩΤΖΑΝΗ» Μαλίων του Δήμου Χερσονήσου Ηρακλείου Κρήτης. Ο 20χρονος, παρελήφθη από ασθενοφόρο όχημα του ΕΚΑΒ και διακομίστηκε στο Πανεπιστημιακό Γενικό Νοσοκομείο Ηρακλείου, όπου διαπιστώθηκε ο θάνατός του. Από το Β’ Λιμενικό Τμήμα Χερσονήσου του Κεντρικού Λιμεναρχείου Ηρακλείου που διενεργεί την προανάκριση, παραγγέλθηκε η διενέργεια νεκροψίας-νεκροτομής. 

*****
Τις απογευματινές ώρες χθες, ενημερώθηκε η Λιμενική Αρχή της Λευκάδας για την ύπαρξη ενός ιστιοφόρου (Ι/Φ) σκάφους σημαίας Βελγίου σε δυσχερή θέση, λόγω μηχανικής βλάβης, στη θαλάσσια περιοχή «ΓΥΡΑΠΕΤΡΑ» Λευκάδας. Στο σκάφος επέβαιναν πέντε αλλοδαποί (υπήκοοι Βελγίου). Αμέσως στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (Π.Λ.Σ.) και το επιβατηγό-τουριστικό (Ε/Γ-Τ/Ρ) σκάφος «ΑΝΘΟΥΛΑ» Ν.Π. 229, προς παροχή συνδρομής. Το Ι/Φ κατέπλευσε με ασφάλεια στο λιμάνι της Πρέβεζας, με τη συνδρομή του Ε/Γ-Τ/Ρ και συνοδεία του Π.Λ.Σ. Από το Λιμεναρχείο Λευκάδας, απαγορεύτηκε ο απόπλους του Ι/Φ, μέχρι την προσκόμιση βεβαίωσης αξιοπλοΐας από τον νηογνώμονα που το παρακολουθεί, ενώ από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

*****
Τις απογευματινές ώρες χθες, ενημερώθηκε η Λιμενική Αρχή της Πρέβεζας για την ύπαρξη ενός ιστιοφόρου (Ι/Φ) σκάφους σημαίας Γαλλίας σε δυσχερή θέση, λόγω μηχανικής βλάβης, εντός του διαύλου Πρέβεζας. Αμέσως στην περιοχή μετέβη το επαγγελματικό-ταχύπλοο (Ε/Π-Τ/Χ) σκάφος «ΒΑΓΓΟΣ» Λ.Π.2946, το οποίο εντόπισε το Ι/Φ στην ανωτέρω περιοχή με τους τρεις αλλοδαπούς (υπήκοοι Γαλλίας), καλά στην υγεία τους. Το Ι/Φ οδηγήθηκε, με τη συνδρομή του Ε/Π-Τ/Χ, στο λιμάνι της Πρέβεζας, όπου προσέδεσε με ασφάλεια. Από το Λιμεναρχείο Πρέβεζας, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί, ενώ από το περιστατικό δεν παρατηρήθηκε θαλάσσια ρύπανση.

*****
Τις πρώτες πρωινές ώρες χθες, ενημερώθηκε η Λιμενική Αρχή του Ναυπλίου ότι κατά τη διαδικασία χειρισμών απόπλου ενός επιβατηγού-τουριστικού (Ε/Γ-Τ/Ρ) σκάφους, έγινε εμπλοκή με την άγκυρα έτερου επιβατηγού-τουριστικού (Ε/Γ-Τ/Ρ) σκάφους, το οποίο ελλιμενιζόταν στον νότιο λιμένα Ναυπλίου. Από το Λιμεναρχείο Ναυπλίου απαγορεύτηκε ο απόπλους αμφότερων των σκαφών, μέχρι την προσκόμιση βεβαιωτικών αξιοπλοΐας από τους αρμόδιους νηογνώμονες, ενώ από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Κατόπιν προσκόμισης σχετικού βεβαιωτικού επετράπη ο απόπλους των σκαφών. 

*****
Τις απογευματινές ώρες χθες, ενημερώθηκε η Λιμενική Αρχή του Γυθείου για δύο αλλοδαπούς (υπήκοοι Ιταλίας) σε δυσχερή θέση σε δύσβατη βραχώδη ακτή στην περιοχή «ΆΜΠΕΛΟΣ» Δήμου Ανατολικής Μάνης, με τον έναν 21χρονο να βρίσκεται σε λιπόθυμη κατάσταση. Αμέσως, στην περιοχή μετέβη ένα Περιπολικό όχημα Λ.Σ.-ΕΛ.ΑΚΤ. από ξηράς και το ερασιτεχνικό (Ε/Ρ) σκάφος «ΜΑΤΙΝΑ» Τ.Ε. 1298, προς παροχή συνδρομής στον απεγκλωβισμό των προαναφερθέντων. Οι αλλοδαποί παρελήφθησαν από το Ε/Ρ σκάφος και μεταφέρθηκαν με ασφάλεια στην ακτή. Οι διασωθέντες δήλωσαν ότι είχαν μεταβεί πεζοί στο σημείο για τη διενέργεια ερασιτεχνικής αλιείας, αλλά αδυνατούσαν να επιστρέψουν με τον ίδιο τρόπο λόγω αδιαθεσίας. του 21χρονου. Οι αλλοδαποί παρελήφθησαν από ασθενοφόρο όχημα και μεταφέρθηκαν στο Κέντρο Υγείας Αρεόπολης προς περαιτέρω έλεγχο της υγείας τους. 

